Arkivsak-dok. 142 - 15 

Saksbehandler: Elin Vagle

Behandles av: Møtedato:

Sandnes Eiendomsselskap KF 23.09.2015

**Norge universelt utformet 2025**

**Bakgrunn for saken:**

I følge diskriminerings- og tilgjengelighetsloven-/ plan og bygningsloven, skal Norge være universelt utformet innen 2025.

For å nå dette målet har SEKF behov for å kjøpe tjenester for rådgivning og kartlegging av kommunens formålsbygg (skoler, barnehager, helse- og omsorgsbygg), administrasjonsbygg og bygg for andre tjenesteprodusenter.

I Økonomiplan 2014-2018 vedtok Bystyret å sette av 1 MNOK til utredninger og iverksetting av tiltak. Forbruk i 2014 var på kr 200 000 for tilrettelegging av rullestolbruker på en skole. Ubenyttede midler ble overført til 2015.

I Økonomiplan 2015-2019 vedtok Bystyret å sette av 2 MNOK i 2015 + 1 mill. årlig til å kartlegge, lage plan for tiltak og tilslutt iverksette tiltak for gjennomføring / tilrettelegging.

Totalt avsatt midler i 2015 er kr 2,8 MNOK.

**Vurderinger:**

Fra økonomiplanen fremkommer følgende:

*«I følge diskriminerings- og tilgjengelighetsloven/plan- og bygningsloven skal Norge være universelt utformet innen 2025. Målet skal nås med stor satsing på universell utforming innenfor viktige samfunnsområder. For den kommunale bygningsmassen vil en kartlegge eksisterende bygningsmasse og lage plan for tiltak, og iverksetting av der det er brukere eller ansatte som har behov for tilrettelegging. «*

Bestillingen er ganske omfattende, og inneholder både planlegging og gjennomføring. Det er derfor behov for å avklare rammer for prosjektets mht. utførelse, fremdrift og prioriteringer.

SEKF ønsker å avgrense prosjektet ved å starte med kartlegging av skolebygg som er oppført før 2009. Grunnen til dette er at universell utforming skal være ivaretatt i ny Plan og bygningslov (TEK 10) for bygninger som er bygd etter dette.

SEKF ønsker å gjennomføre prosjektet etter følgende prioritering:

1. **Kartlegging-analyse –** Består hovedsakelig i å finne kritiske punkt fra parkering via adkomst/inngang til de ulike delene av bygget i forhold til gjeldende krav/kartleggingsmaler.
2. **Tilstandsrapport** - analyse av innsamlede data, byggets forutsetning, kapasitet og behov.
3. **Prioriteringsrapport** -inndeling av nivå etter gjeldende mangler/avvik, kortsiktig og langsiktige investeringer, antall brukere, kost-/nytte-vurderinger, levekårsbetraktninger osv. Ved behov visualiseres tiltakene.
4. **Kostnadsestimering** – kostnadsberegning av foreslåtte tiltak, inngår som en del av pkt 3.

Punktene danner grunnlag for oppdragsbeskrivelsen i rammeavtale for kjøp av kartlegging og rådgivning innen universell utforming.

Det langsiktige målet er å få kartlagt kommunale bygg og samle avvik i et system som enkelt kan brukes til å prioritere tiltak, som videre kan konkretiseres i økonomiplanen. På denen måten kan man få oversikt over kostnader som trengs for å løfte et bygg/enhet til neste nivå. Systemet bør kunne samkjøres med vedlikeholdsplaner, tiltak i forhold til brannvern osv.

Kostnader til planleggingen estimeres til ca. 3 mill kr.

En vil først se det endelige kartleggingsbehovet når arbeidet starter opp. Prosjektet vil bli rapportert fortløpende til styret, også fordelingen mellom planlegging og fysiske vedtak.

**Forslag til vedtak:**

* Styret godkjenner at det gjennomføres konkurranse om rammeavtale for kjøp av kartlegging og rådgivning innen universell utforming med en øvre kostnadsramme på kr 3 mill for perioden 2015-2018.

Sandnes Eiendomsselskap KF, 16.09.2015

Torbjørn Sterri

daglig leder